# Theraps lentiginosus

Theraps lentiginosus és una espècie de peix pertanyent a la família dels cíclids i a l'ordre dels perciformes.

## Descripció

El seu cos (pla i esvelt) fa 25 cm de llargària màxima i està perfectament adaptat per a nedar en corrents forts, ja que les seues aletes són arrodonides en tots dos sexes a fi de presentar una menor resistència a l'aigua i, a més, té un peduncle caudal molt llarg que li permet tindre molt d'impuls. Musell allargat i boca en posició inferior. Les femelles són de 5 a 7 cm més petites que els mascles. La coloració és molt semblant a la de Theraps coeruleus, però se'n distingeix per mostrar vermell a les aletes, tonalitats blaves i pot presentar o no taques verticals als flancs. Durant l'època reproductiva s'intensifiquen els contrastos entre el color blanc de fons i les seues taques.

## Reproducció

És una espècie molt emparentada amb Theraps coeruleus, per la qual cosa la seua reproducció (incloent-hi el ritual d'aparellament i la posta) és similar amb l'única excepció que T. lentiginosus no té tots els canvis de coloració que presenta aquella altra espècie.

## Alimentació

Es nodreix d'invertebrats i d'altres organismes (vegetals i/o animals) adherits a les pedres o roques del fons aquàtic.

## Paràsits

És parasitat per Posthodiplostomum, Crassicutis, Ascocotyle i Uvulifer.

## Hàbitat i distribució geogràfica

És un peix d'aigua dolça, bentopelàgic i de clima tropical (26 °C-30 °C), el qual viu a l'Amèrica Central: les aigües de corrent ràpid i d'alt contingut mineral de les conques dels rius Usumacinta i Grijalva al vessant atlàntic de Mèxic i Guatemala (El Petén).

## Observacions

És inofensiu per als humans, el seu índex de vulnerabilitat és baix (13 de 100) i posseeix un temperament poc agressiu amb una preferència per nedar en corrents molts forts (és per això que necessita aquaris llargs que tinguin aquesta característica per simular les condicions del seu hàbitat original). Si es vol reproduir en captivitat el biòtop on viu en estat salvatge, es pot acompanyar de Theraps irregularis, Thorichthys helleri i Eugerres mexicanus.

## Referències

* ↑ Günther, A., 1862. Catalogue of the fishes in the British Museum. Catalogue of the Acanthopterygii, Pharyngognathi and Anacanthini in the collection of the British Museum. Cat. Fishes v. 4: i-xxi + 1-534.
* ↑ Steindachner, F., 1864. Beiträge zur Kenntniss der Chromiden Mejico's und Central-Amerika's. Denkschr. K. Akad. Wiss. Wien Math.-Naturwiss. Cl. v. 23: 57-74, Pls. 1-5.
* 1 2 3 Catalogue of Life (anglès)
* ↑ Seegers, L. i W. Staeck, 1985. Theraps rheophilus nov. spec., ein ungewöhnlicher Cichlide Mexikos aus der Cichlasoma-Verwandtschaft. Aquarien und Terrarien-Zeitschrift, vol. 38 (núm. 11): 499-505.
* ↑ The Taxonomicon (anglès)
* ↑ Encyclopedia of Life (anglès)
* 1 2 Kullander, S. O., 2003. Cichlidae (Cichlids). P. 605-654. A: R. E. Reis, S. O. Kullander i C. J. Ferraris, Jr. (editors). Checklist of the Freshwater Fishes of South and Central America. Porto Alegre: EDIPUCRS, el Brasil.
* 1 2 3 Cíclidos México Arxivat 2014-11-02 a Wayback Machine. (castellà)
* 1 2 3 FishBase (anglès)
* ↑ List of diseases for Theraps lentiginosus - FishBase (anglès)
* ↑ Martinez, V. M. V., M. L. A. Macedo, T. Scholz, D. G. Solis i E. F. M. Franco, 2002. Atlas de los helmintos parásitos de cíclidos de México. Instituto Politécnico Nacional, Dirección de Publicaciones Tresguerras 27, 06040, Ciutat de Mèxic. Pàg. 48.
* 1 2 Conkel, D., 1993. Cichlids of North and Central America. T. F. H. Publications, Inc., els Estats Units. Pàg. 158.
* ↑ Miller, R. R., 2006. Freshwater fishes of México. Chicago (University of Chicago Press). xxvi + 1-490.
* ↑ Espinosa Pérez, H., M. T. Gaspar Dillanes i P. Fuentes Mata, 1993. Listados faunísticos de México. III. Los peces dulceacuícolas mexicanos. Univ. Nacional Autónoma de México. 1-98 + map.
* ↑ Nelson, J. S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, els Estats Units. Pàg. 152.
* ↑ List of Freshwater Fishes for Guatemala - Fishbase (anglès)
* ↑ Page, L. M., H. Espinosa-Pérez, L. D. Findley, C. R. Gilbert, R. N. Lea, N. E. Mandrak, R. L. Mayden i J. S. Nelson, 2013. Common and scientific names of fishes from the United States, Canada, and Mexico. Setena edició. American Fisheries Society, Special Publication 34. I + xii + 1-384.
* ↑ GBIF (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Allgayer, R., 1989. Révision et redescription du genre Theraps (Günther, 1862). Description de deux espèces nouvelles du Mexique (Pisces, Perciformes, Cichlidae). Revue française des Cichlidophiles, vol. 10 (núm. 90): 4-30.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, els Estats Units.
* Herder, F., J. Huykebrouck i K. Busse, 2010. Catalogue of type specimens of fishes in the Zoologisches Forschungsmuseum Alexander Koenig, Bonn. Bonn zoological Bulletin, vol. 59: 109-136.
* McMahan, C. D., A. D. Geheber i K. R. Piller, 2010. Molecular systematics of the enigmatic Middle American genus Vieja (Teleostei: Cichlidae). Molecular Phylogenetics and Evolution, vol. 57: 1283-1300.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Wu, H.L., K.-T. Shao i C.F. Lai (editors), 1999. Latin-Chinese dictionary of fishes names. The Sueichan Press, Taiwan.

## Enllaços externs

* YouTube (anglès)